Screenshot i video: Index

U INDEXOVU redakciju dobili smo snimku kojom se čelnika Živog zida Ivana Vilibora Sinčića proziva za luksuzno ljetovanje u vili, a slučaj je to o kojem je Index prije nekoliko dana već pisao.

Na snimci se vidi Facebook status Ivana Vilibora Sinčića objavljen 30. srpnja, a putem kojeg se šef Živog zida pohvalio ljetovanjem kod Blagaića:

"Ovo je Vicina lokacija gdje ljetujem već drugu godinu. Izgubio je godine jer mu je Erste bacila šape na projekt, ovih se dana uspio nagoditi. Ima u vlasništvu posjed veličine dva Monaka. Kreće graditi mali grad sa 300 vila, 50 hotela, aerodromom i filmskim studijom. Jedna vila je naša. Vice ima 38 godina, predivan čovjek. Projekt je inače savršen. Gotovo nimalo betona, oplemenjen i zelen", napisao je Sinčić.

Na snimci se vidi Sinčić, koji u naručju drži maloga sina te Blagaić, kao i unutrašnjost luksuzne vile s bazenom.

Blagaić: Nema ništa sporno u mojem prijateljstvu sa Sinčićem

Tekst se nastavlja ispod oglasa

Vicenco Blagaić ne spori da je u prijateljskim odnosima s još uvijek aktualnim šefom Živog zida, međutim, kaže, tek u tome ne vidi ništa sporno niti ikakve potrebe za opravdavanjem. Ipak, navodi kako ne vjeruje da je Sinčić u stanju objaviti takav status.

> Sinčića optužuju za raskoš i kupovinu vile snimkama s ljetovanja i lažiranjem statusa



"Ma, ne vjerujem da bi objavio takvu zafrkanciju. Pa, već bih je dosad vidio na fejsu da je takvo što ikad objavio. Uopće nije ljetovao kod mene, bio je na ručku, nisu ni prespavali… Snimka uopće nije sporna, ali ne vjerujem da bi objavio takav post", komentirao je Blagaić još prije tri dana za Index, pa nam se povratno javio nakon što je i samog Sinčića pitao o čemu je riječ.

I sam Sinčić, kaže Blagaić, osporava da je takvo što objavio.

Snimku sami možete pogledati u nastavku.